stanford-oval/wikipedia huggingface dataset:
אגנס סמפסון
רקע

סמפסון התגוררה בקית', סקוטלנד. היא נחשבה לבעלת כוחות ריפוי ושימשה מיילדת בחברה המקומית.
באביב 1590, המלך ג'יימס השישי חזר מאוסלו אחרי שהתחתן עם אן, בתו של מלך דנמרק-נורווגיה. חצר המלוכה הדני היה עסוק מאוד באותה עת במשפטים כנגד מה שהגדירו כמעשי כישוף ומגיה שחורה, מה שהשפיע, מן הסתם, על המלך הצעיר ג'יימס. במסע המלכותי חזרה מדנמרק היה מזג אוויר קשה וסערות. כמה חודשים אחר כך נערך ציד מכשפות בקופנהגן. אחת הקורבנות הראשונים שלו הייתה אנה קולדינגס, אשר, תחת לחץ, חשפה שמות של חמש נשים אחרות, כולן הודו בגרימת סערות על ידי כישוף, ומשלוח שדים לספינת המלכה אן במסעה, כדי לאיים על שלומה. בספטמבר נשלחו שתי נשים לשריפה כמכשפות בעיר קרוננבורג. המלך ג'יימס שמע את החדשות הללו מדנמרק והחליט להקים בית דין משלו בנושא.
מעצר

בתוך כמה חודשים סערה סקוטלנד במצוד מכשפות. רבות מהן נחקרו על ידי המלך עצמו.
אגנס סמפסון הואשמה על ידי גיליס דאנקן ונעצרה יחד עם אחרות בחשד להשתתפות בגיוס הסערה בים. היא נחשדה בכישוף משום ש"ריפאה אנשים"[דרוש מקור]. יש סברה כי היא ואחרות סומנו על ידי הכנסייה המקומית בשל שימוש בעשבי מרפא. היא עברה עינויים קשים, נקשרה והוכתה, ראשה ושיער גופה גולחו ונבדקו סימני מגע עם השטן בחלקי גופה המוצנעים. בתחילה הכחישה אך בשלב מסוים נשברה והודתה בכל ההאשמות נגדה.
בעיתוני התקופה נכתב כי סיפרה בעדותה באופן חופשי דברים מפלילים ומדהימים על פעולות הכישוף שלה, וכדי לשכנע באמיתות אשמתה אף העידה על תוכן שיחות פרטיות בין המלך הצעיר לכלתו במסעם, באופן שלא הותיר ספק ביכולות הכישוף שלה.
על פי הגרסה הרשמית, המלך ג'יימס לא היה בטוח שאגנס סימפסון אשמה, אך הווידוי האחרון שכנע אותו. סמפסון נלקחה למצודת קסטלהיל, ושם שרפו אותה על המוקד.
הנצחה

יש שמועות כי רוח רפאים המופיעה כגופה העירום והמעונה של אגנס נראתה משוטטת בארמון הולירוד.
דמותה של סמפסון נבחרה על ידי האמנית הפמיניסטית ג'ודי שיקגו לעבודת מיצג בשם "ארוחת הערב". בעבודה, שהועלתה בין השנים 1974–1979, הועלו דמויות של נשים אמיתיות ומיתולוגיות מן ההיסטוריה האנושית, וכן נכתבו שמות 999 נשים נוספות על הרצפה.
הועלה מחזה אודותיה, "סימן המכשפה", על ידי טימותי נאוורס, בפסטיבל בלונדון ב-2017.
סמפסון מוזכרת מספר פעמים בספר "צילו של הלילה", מעין סיפור אגדה למבוגרים על מפגש יצורים דמיוניים עם אנשים, שכתבה דבורה הרקנס.
ביבליוגרפיה

* Pitcairn, Robert, Criminal Trials in Scotland: From A.D. 1488 to A.D. 1624, Edinburgh 1833
Chicago, Judy. The Dinner Party: From Creation to Preservation. London: Merrell (2007). ISBN 1-85894-370-1
הערות שוליים

↑  "Pitcairn, vol I, p 241".
↑  Gordon, James Frederick Skinner (1880). The Book of the Chronicles of Keith, Grange, Ruthven, Cairney, and Botriphnie: Events, Places, and Persons. R. Forrester. p. 53.
↑  Anne of Denmark, Ethel Carleton Williams. Longman, 1970.
↑  Iain Johnstone, King who sparked a witch-burning panic, The Scotsmen, Scotland's national newspaper
↑  "Newes from Scotland". Sacred-texts.com.
↑  "Why you've more than a ghost of a chance of seeing a spook - News - Scotsman.com". News.scotsman.com. 2004-11-08.
↑  "Elizabeth A. Sackler Center for Feminist Art: The Dinner Party: Heritage Floor: Agnes Sampson". Brooklyn Museum. 2007-04-17.
↑  Chicago, 135.
↑  "Review of The Witch's Mark". Remotegoat. 2017-07-19. אורכב מ-המקור ב-2017-11-07. נבדק ב-2017-11-03.
אלפרד רוסנר

| --- | --- |
אין תמונה חופשית
 לידה:  1906 אלנסניץ, הרפובליקה הפדרלית של גרמניה 
 פטירה:  1943 (בגיל 37 בערך) סוסנוביץ, רפובליקת פולין 
 מדינה:  גרמניה 
 מקצוע:  יזם 
 מידע חסיד אומות העולם
 פרסים והוקרה:  חסיד אומות העולם (28 בספטמבר 1995) 
 קישורים חיצוניים
 יד ושם:  אלפרד רוסנר
 
אלפרד רוסנר (בגרמנית: Alfred Roßner;‏ 17 בדצמבר 1906, אלסניץ שבפוגטלנד, סקסוניה (Oelsnitz/Vogtl.) (גר')‏ – 18 בדצמבר 1943, סוסנוביץ, פולין) היה תעשיין גרמני וחסיד אומות העולם, שהציל יהודים רבים מגירוש ומרצח בפולין, שהייתה כבושה בידי גרמניה הנאצית בתקופת מלחמת העולם השנייה.
ביוגרפיה

רוסנר גדל בפאלקנשטיין (Falkenstein) שבאזור פוגטלנד (גר') בחבל סקסוניה שבגרמניה. עקב בריאותו הלקויה שוחרר מחובת גיוס לוורמכט. הוא היה סוחר טקסטיל בעיסוקו. ב-1940 הגיע לבנדין שבפולין הכבושה בידי גרמניה, בדרום אותו חלק בפולין שסופח לגרמניה ("ורתגאו"), ושם הועסק כנאמן על רכוש יהודי שהוחרם.
ביוגרפיה > מעשה ההצלה

במתפרות שעליהן היה רוסנר מופקד הועסקו כ-8,000 יהודים. תוצרתן של המתפרות נחשבה חיונית למשק המלחמה הגרמני. על כן קיבלו מועסקיו של רוסנר תעודות זיהוי ייחודיות, שבמידה מסוימת הגנו על נושאיהן מפני גירוש למחנות ההשמדה. גם קרוביהם של נושאי התעודות היו מוגנים באותה מידה. רוסנר עשה ככל שביכולתו כדי להגן על היהודים שבתחום אחריותו מפני רצח או גירוש להשמדה. אין נתונים מדויקים לגבי מספר היהודים שהציל. בקיץ 1943 חוסל גטו בנדין. הגסטפו גילה על פעולותיו של רוסנר והוא נעצר, נכלא בבית הכלא בסוסנוביץ ושם נרצח בסוף 1943 או בתחילת 1944.
הנצחה

ב-1995 פנו ניצולים שהציל רוסנר אל יד ושם ולאחר הליך המחקר הוכר רוסנר כחסיד אומות העולם. בשנת 2010 הוצבה מצבת זיכרון לרוסנר בבית הקברות בפלקנשטיין.
הערות שוליים

↑  על גטו בנדין, באתר יד ושם
↑  אזכור בעיתון מקומי בפלקנשטיין בנושא המצבה לזכר רוסנר (בגרמנית)
| --- | --- |
בקרת זהויות :  GND: 1076339182  ISNI: 0000 0004 5202 6704  LCCN: no2019084486  VIAF: 317086345   WorldCat (עם VIAF): 317086345 
ערך זה הוא קצרמרבנושא אישים. אתם מוזמנים לתרום לוויקיפדיה ו.
גידה ספנדמאגר

גידה ספנדמאגר (הוצאה להורג בשנת 1543) הייתה אישה דנית שהואשמה כמכשפה. היא הייתה אחת הנשים הראשונות שהוצאו להורג בסקנדינביה בעוון כישוף.
רקע

ב-1543 המלך כריסטיאן השלישי, מלך דנמרק צייד צי מלחמה של 40 ספינות כדי לצוד את הצי המלכותי ההולנדי סמוך לחופי נורווגיה ולגרשו חזרה להולנד. מחוץ לאלסינור הצי נתקע בים רגוע, וכל היוזמה נכשלה. את האשמה לכישלון זה הטילו על ספנדמאגר, אשתו של סוחר, שלכאורה אספה קבוצת מכשפות בעמק מחוץ לעיר, והפעילה כישוף על הספינות. ספנדמאגר נעצרה ונחקרה בעינויים.
משפט

המשפט נגד גידה הוביל להאשמתם של מספר אנשים בשנים 45–1543 בהטלת כישוף על ספינותיו של המלך, כך שלא תהיה רוח במפרשיהן. במשפטה כיהן המושל המלכותי אסקה בילדה. היא הודתה באשמה במהלך העינויים, והצביעה על מספר אנשים, ביניהם נשים וגברים וכן כמרים, מה שהוביל להתרחבות של משפט המכשפות, מכיוון שלקחו את דברים ברצינות יתרה. היא גם אמרה שהכישוף לעולם לא יוסר, אלא אם כן ירשו לה להסירו בעצמה. האנשים שהיא הפלילה נעצרו ועונו "כל כך קשה שגפיהם פורדו מגופם", אבל אף אחד חוץ מגידה לא הודה באשמה. אחת הנשים שוחררה לאחר שניתן לה אליבי על ידי אזרחי העיר. בנובמבר 1543, המלך דרש שהמכשפה העיקרית, קרי גידה, תישרף על המוקד. נראה שהיא נחקרה ועונתה במשך זמן מה לפני שבוצע גזר הדין.
הקשר

המקרה של גידה ספנדמאגר היה הראשון מבין שלושה מקרים מפורסם בהם אסונות הואשמו על כישוף והובילו למשפטי מכשפות בדנמרק. ב-1566, מספר אוניות דניות טבעו בסערה סמוך לגוטלנד; נשים מקופנהגן הואשמו בגרימת הסערה כדי שיוכלו לשמור לעצמן מספר דברים אשר הושארו בחזקתן על ידי רב חובל אחד של הספינות הטבועות. הנשים נעצרו והועלו על המוקד. בשנת 1589, כמה נשים מקופנהגן הואשמו בגרימת סערה, אשר הסיטה מדרכה את הצי שהיה אמור לקחת את אן נסיכת דנמרק לחתונה שלה עם המלך ג'יימס השישי של סקוטלנד, והגיע לנורווגיה במקום זאת.
היה זה אחד ממשפטי המכשפות הראשונים בדנמרק, אחרי המשפטים של קרן גרוטס ובודיל לוריצן, אשר נשרפו על המוקד בסטגה ב-1539. היה מקרה קודם בשנת 1530, שבו הנשים של לארס קילינג ויורגן אולסן נשרפו על המוקד בבורנהולם, אבל האי היה באותה העת (1525-75) בשלטונו של ליבק.
ספינת מלחמה סקנדינבית מהמאה ה-16
תיאודלינדה, מלכת הלומברדים

תיאודלינדה (Theodolinda או Theudelinde; נולדה ב-570 לספירה בקירוב, נפטרה ב-628) הייתה מלכת הלומברדים עקב נישואיה לשני שליטים לומברדים רצופים, אוטארי ולאחר מכן אגילולף, ועוצרת לומברדיה עד הגיעו של בנה, אדאלואלד, לבגרות, ולאחר מכן שליטה משותפת יחד עם בנה. במשך כשלושים וחמש שנה היא הייתה דמות משפיעה ברחבי הממלכה הלומברדית, שהשתרעה על חלקים נרחבים באיטליה של ימינו. כבת למשפחה פרנקית קתולית, היא פעלה להחדרת הנצרות הקתולית לממלכה הלומברדית ולדחיקת הפגניות והאריאניות.
קורות חייה

תיאודלינדה הייתה בתם של הדוכס גריבלד הראשון מבוואריה ואשתו וָלְדְּרַדָה, שהייתה בתו של המלך הלומברדי וואכו. הייתה לה אחות גדולה, ששמה לא ידוע, שנישאה לאווין, דוכס טרנט, ואח, גונדואלד, הדוכס הראשון של אסטי.
קורות חייה > נישואיה הראשונים

תיאודלינדה הושאה לראשונה בשנת 588 לאותארי, מלך הלומברדים, בנו של המלך קְלֶף, שהטיל את חיתתו על הרומאים והביזנטים בהגינו על ממלכתו בצפון איטליה. אותארי בחר בה לאחר שניסיונו להינשא לאחותו של מלך הפרנקים נכשל, והוא פנה לבווארים, שהפרנקים איימו גם עליהם וביקש לאחד עימם כוחות. ישנן עדויות לכך שלאפיפיור גרגוריוס הראשון היה אינטרס לעודד נישואים אלה, שכן הם קשרו בין הקתולים בבוואריה לבין הלומברדים האריאניים, דבר שהאפיפיור עשה קודם לכן כאשר קידם את הנישואים בין הנסיכה הפרנקית ברטה - נינתו של קלוביס הראשון - ושל אתלברט מקנט. נישואיה של תיאודלינדה לאותארי היו קצרים שכן הוא מת בשנת 590, לאחר מעט יותר משנה אחת של נישואים.
קורות חייה > נישואיה השניים

על פי ההיסטוריון בן המאה השמינית, פאולוס הדיאקון, תיאודלינדה זכתה להערצה והערכה בממלכה הלומברדית, עד כדי כך שכאשר אותארי מת, היא התבקשה להישאר בשלטון ולבחור יורש. ההיסטוריון רוג'ר קולינס מטיל ספק במהימנותם של דברי פאולוס הדיאקון, ובמקום זאת טוען שסביר יותר שהייתה לה שליטה על הצבא וכושר מיקוח (בהיותה נצר לשושלתו של גריבלד מצד אחד ומלך הלומברדים וואכו מצד שני) שאפשר לה לשאת ולתת על מנת לשמור על מעמדה. הסבר נוסף לאירועים הוא שאגילולף עצמו יזם את הנישואין, לאחר שקיבל על עצמו את החקירה הרשמית של מות אותארי באספת העם במאי 591.
כך או כך, חודשיים בלבד לאחר מות אותארי, תיאודלינדה נשאה לאגילולף דוכס טורינו וגיסו של אותארי (שהתאלמן מאחותו של אותארי). השפעתה על השליטה בממלכה הייתה ניכרת, והיסטוריונים בדרך כלל מייחסים לשניהם את ההחלטות העיקריות במשך שנות שלטונם הארוכות. שליטתם של המלך והמלכה השתרעה על פני רוב חצי האי האיטלקי.
המלך והמלכה ניהלו את הממלכה בסימן המאבק בין הדתות השונות. אגילולף התיר לתיאודלינדה להטביל את בנם לקתוליות, אך הוא עצמו שמר על אמונתו בנצרות האריאנית ונקט עמדה קשוחה נגד הקתולים בצפון והביזנטים בדרום, ואף איים על רומא עצמה ועל האפיפיור. עם זאת הוא נמנע מלכבוש את רומא והסכים לקבל כופר במקום זאת. פאולוס הדיאקון מתעד חלופת מכתבים בין תיאודלינדה לאפיפיור גרגוריוס (590–604) שחלקם עוסקים באפשרות המרת הדת של בעלה. האפיפיור גרגוריוס שלח לה סדרה של אמפולות כסף שהכילו שמן מכנסיית הקבר, ומזכרות נוספות, הן כתמריץ והן כתודה על מאמציה להנחיל את הקתוליות. תיאודלינדה פעלה לחיזוק הנצרות הקתולית וקיבלה בברכה מיסיונרים קתולים ברחבי ממלכתה, ביניהם הנזיר קולומבנוס מאירלנד, שעבורו בנתה את מנזר בוביו. המלך והמלכה בנו גם מנזרים נוספים ברחבי איטליה.
קורות חייה > עוצרת

עדות לחוזק שלטונם של בני הזוג מהווה העובדה שאגילולף מת מוות טבעי בשנת 616, לאחר 25 שנות שלטון. זמן קצר לפני מותו הוא הכריז על תיאודלינדה כמושלת שותפה עם בנם אדאלואלד. במשך שנות ילדותו של אדאלואלד היא שימשה כעוצרת יחידה. ועם הגיעו לבגרות, הם שלטו בממלכה במשותף במשך כעשר שנים נוספות.
קורות חייה > עוצרת > בניית קתדרלת מונצה

כחלק מקידום הנצרות הקתולית בממלכה הלומברדית, בנתה תיאודלינדה בעיר מוֹנְצָה (ליד מילאנו) קתדרלה קתולית המוקדשת ליוחנן המטביל. בקתדרלה ישנה קפלה על שמה, שבה נמצאים 45 ציורי קיר ענקיים בצבעים המתארים תמונות מחיי המלכה. כפטרונית של אמנויות, היא העתירה על הקתדרלה שכיות חמדה: במוזיאון הקתדרלה מצוי פסל מעוטר להפליא של תרנגולת ואפרוחיה, שאינו אופייני לאומנות לומברדית, שקבלה כנראה כמתנה נוספת מהאפיפיור גרגוריוס. כמו כן שמורים במוזיאון הקתדרלה ספר הבשורה של תיאודלינדה, המונח בנרתיק זהב מעוטר באבנים יקרות, והוא יצירת מופת של צורפות. תכשיט נוסף שקבלה מהאפיפיור לרגל הגיעו של בנה לבגרות הוא כתר הברזל שקיבל את שמו עקב האמונה שמשולב בו מסמר ברזל מצלבו של ישו. לוחות הברזל מעוטרים באבני חן, אמייל ורוזטות זהב היוצרות מכלול פרחוני עדין. זהו הכתר שבו הוכתרו מלכי איטליה עד נפוליאון.
קורות חייה > פטירתה

לאחר עשר שנות שלטון משותפות עם בנה, הדוכסים שלו הצליחו להדיח אותו. תיאודלינדה פרשה לחיים פרטיים ומתה זמן קצר לאחר מכן. היא נקברה בכבוד מלא בבזיליקת סן ג'ובאני ומאוחר יותר הועברו עצמותיה לקתדרלה החדשה של מונצה.
הערות שוליים

↑  יצחק חן, תוויות המזכרות מארץ הקודש בגאליה הפרנקית, קתדרה - כתב עת לתולדות ארץ ישראל ויישובה קתדרה 82, טבת תשנ"ז, עמ' 34
↑  Theodelinda, www.brooklynmuseum.org
↑  Duomo, Theodelinda's Chapel, World Monuments Fund
| --- | --- |
בקרת זהויות :  BnF: cb14492523s (data)  GND: 118756958  ISNI: 0000 0003 9322 6705  LCCN: no93038950  SUDOC: 134083407  VIAF: 77111368   WorldCat (עם VIAF): 77111368 
מפת איטליה בשנת 603 לספירה. בירוק - השטחים בשליטת הממלכה הלומברדית
כתר תיאודלינדה, מוזיאון קתדרלת מונצה
האחים זבטרי, פרט מתוך ציור קיר "חיי תיאודלינדה"
ביקורי המלכה אליזבת השנייה בארצות ומדינות זרות

ביקורים של המלכה אליזבת השנייה בארצות ומדינות זרות, לפי מספרם. בשחור סומנו המקומות שבהם ביקרה 10 פעמים ויותר. בכחול בהיר סומנו המקומות שבהם ביקרה פעם אחת
במהלך שבעת העשורים של מלכותה ערכה מלכת בריטניה אליזבת השנייה 267 ביקורים בארצות ומדינות מחוץ לבריטניה - במושבות בריטניה, במדינות חבר העמים הבריטי ובמדינות אחרות.
היסטוריה

אליזבת השנייה מלכה בבריטניה בין השנים 1952–‏2022. הביקור הרשמי האחרון שערכה המלכה מחוץ לבריטניה התקיים בנובמבר 2015, מעט לפני שמלאו לה 90 שנה. בשנות פעילותה היא ערכה 170 ביקורים במושבות בריטניה ובמדינות חבר העמים הבריטי ו-97 ביקורים במדינות אחרות. כל המושבות שבהן ביקרה הפכו במהלך כהונתה למדינות עצמאיות. בסך הכל ביקרה המלכה ב-106 ארצות, מושבות ומדינות שונות.
המלכה ערכה את מספר הביקורים הגדול ביותר בפער ניכר ממדינות אחרות בשלוש מממלכות חבר העמים הבריטי - קנדה (28 ביקורים), אוסטרליה (18) וניו זילנד (10).
המלכה ערכה ביקורים רבים ב-14 מדינות נוספות, שרק שתיים מהן הן מבין ממלכות חבר העמים: בגרמניה - שבעה ביקורים, בברבדוס, ג'מייקה, מלטה, פיג'י וצרפת - שישה ביקורים בכל אחת: בבהאמה ובארצות הברית - חמישה ביקורים בכל אחת: באיטליה, בלגיה, הולנד, קניה, קפריסין וקריית הוותיקן - ארבעה ביקורים בכל אחת.
המלכה ביקרה בשמונה מושבות ומדינות שלוש פעמים בכל אחת, ב-24 מושבות ומדינות שני ביקורים בכל אחת, וב-58 מושבות ומדינות ביקור אחד בכל אחת.
הביקורים > שנות ה-50

| מועד הביקור | מדינה | מדינת חבר העמים/מושבה | משך הביקור (ימים) | מארח/ת | הערות |
| --- | --- | --- | --- | --- | --- |
| פברואר 1952 |  | קניה | 1 | המושל | ביקור מלכותי דה פקטו, שכן הפכה למלכה במהלכו |
| נובמבר 1953 |  | ג'מייקה | 3 | המושל |  |
| נובמבר 1953 | אזור תעלת פנמה |  | 1 | המושל הצבאי |  |
| נובמבר 1953 | פנמה פנמה |  | 2 | הנשיא רמון (אנ') |  |
| דצמבר 1953 |  | פיג'י | 3 | המושל |  |
| דצמבר 1953 |  | טונגה טונגה | 2 | המלכה סאלוטה טופו ה-3 |  |
| דצמבר 1953- ינואר 1954 |  | ניו זילנד ניו זילנד | 39 | המושל הכללי נורי |  |
| פברואר- אפריל 1953 |  | אוסטרליה אוסטרליה | 57 | המושל הכללי סלים |  |
| אפריל 1954 |  | איי קוקוס | 1 | המושל |  |
| אפריל 1954 |  | סרי לנקה סרי לנקה | 12 | המושל הכללי רמסבות'ם (אנ') |  |
| אפריל 1954 |  | עדן | 1 | המושל |  |
| אפריל 1954 |  | אוגנדה | 3 | המושל |  |
| מאי 1954 | לוב לוב |  | 1 | המלך אידריס ה-1 | ביקור בטוברוק |
| מאי 1954 |  | מלטה | 4 | המושל |  |
| יוני 1955 | נורווגיה נורווגיה |  | 3 | המלך הוקון ה-7 |  |
| ינואר- פברואר 1956 |  | ניגריה ניגריה | 20 | המושל הכללי רוברטסון (אנ') |  |
| יוני 1956 | שוודיה שוודיה |  | 3 | המלך גוסטב ה-6 אדולף |  |
| פברואר 1957 | פורטוגל פורטוגל |  | 4 | הנשיא לופז (אנ') |  |
| אפריל 1957 | צרפת צרפת |  | 4 | הנשיא קוטי |  |
| מאי 1957 | דנמרק דנמרק |  | 4 | המלך פרדריק ה-9 |  |
| אוקטובר 1957 |  | קנדה (1957–1965) קנדה | 5 | המושל הכללי מאסי |  |
| אוקטובר 1957 | ארצות הברית ארצות הברית |  | 4 | הנשיא אייזנהאואר | ביקרה גם כמלכת קנדה |
| מרץ 1958 | הולנד הולנד |  | 3 | המלכה יוליאנה |  |
| יוני- אוגוסט 1959 |  | קנדה (1957–1965) קנדה | 45 | המושל הכללי מאסי |  |
| יוני ויולי 1959 | ארצות הברית ארצות הברית |  | 1+1 | סגן הנשיא ניקסון, מושל אילינוי סטרטון | ביקרה כמלכת קנדה במדינות ניו יורק ואילינוי |
הביקורים > שנות ה-60

| מועד הביקור | מדינה | מדינת חבר העמים/מושבה | משך הביקור (ימים) | מארח/ת | הערות |
| --- | --- | --- | --- | --- | --- |
| ינואר 1961 |  | קפריסין קפריסין | 1 | הנשיא מקאריוס ה-3 |  |
| ינואר, פברואר, מרץ 1961 |  | הודו הודו | 2+11+12 | הנשיא פראסאד | הביקור פוצל לשלוש תקופות זמן |
| פברואר 1961 |  | פקיסטן פקיסטן | 17 | הנשיא איוב ח'אן |  |
| פברואר- מרץ 1961 | נפאל נפאל |  | 5 | המלך מהנדרה |  |
| מרץ 1961 | איראן איראן |  | 5 | השאה פהלווי |  |
| נובמבר 1961 |  | גאנה גאנה | 12 | הנשיא נקרומה |  |
| מאי 1961 | איטליה איטליה |  | 4 | הנשיא גרונצ'י (אנ') |  |
| מאי 1961 | קריית הוותיקן קריית הוותיקן |  | 1 | האפיפיור יוחנן ה-23 |  |
| נובמבר 1961 | ליבריה ליבריה |  | 1 | הנשיא טובמן (אנ') |  |
| נובמבר- דצמבר 1961 |  | סיירה לאון סיירה לאון | 7 | המושל הכללי דורמן (אנ') |  |
| דצמבר 1961 |  | גמביה | 3 | המושל |  |
| ינואר- פברואר 1963 |  | קנדה (1957–1965) קנדה | 3 | המושל הכללי ואניה |  |
| פברואר 1963 |  | פיג'י | 2 | המושל |  |
| פברואר 1963 |  | ניו זילנד ניו זילנד | 13 | המושל הכללי פרגוסון |  |
| פברואר- מרץ 1963 |  | אוסטרליה אוסטרליה | 38 | המושל הכללי סידני |  |
| אוקטובר 1964 |  | קנדה (1957–1965) קנדה | 9 | המושל הכללי ואניה |  |
| פברואר 1965 | אתיופיה אתיופיה |  | 8 | הקיסר היילה סלאסי |  |
| פברואר 1965 | סודאן סודאן |  | 5 | הנשיא אל-מאהי (ער') |  |
| מאי 1965 | גרמניה גרמניה המערבית |  | 11 | הנשיא ליבקה |  |
| מאי 1965 | ברלין ברלין המערבית |  | 1 | ראש העיר ברנדט |  |
| פברואר 1966 |  | קנדה קנדה | 1 | המושל הכללי ואניה | לתדלוק |
| פברואר 1966 |  | ברבדוס | 1 | המושל |  |
| פברואר 1966 |  | גיאנה הבריטית (אנ') | 2 | המושל |  |
| פברואר 1966 |  | טרינידד וטובגו טרינידד וטובגו | 4 | המושל הכללי הוצ'וי (אנ') |  |
| פברואר 1966 |  | גרנדה | 1 | המושל |  |
| פברואר 1966 |  | סנט וינסנט והגרנדינים | 1 | ראש המינהל |  |
| פברואר 1966 |  | ברבדוס | 2 | המושל |  |
| פברואר 1966 |  | סנט לוסיה | 1 | ראש המינהל |  |
| פברואר 1966 |  | דומיניקה | 1 | ראש המינהל |  |
| פברואר 1966 |  | אנטיגואה | 1 | ראש המינהל |  |
| פברואר 1966 |  | סנט כריסטופר- נוויס-אנגווילה (אנ') | 1 | ראש המינהל |  |
| פברואר 1966 |  | בהאמה | 2 | המושל |  |
| מרץ 1966 |  | ג'מייקה ג'מייקה | 4 | המושל הכללי קמפבל (אנ') |  |
| מאי 1966 | בלגיה בלגיה |  | 5 | המלך בודואן |  |
| יוני- יולי 1967 |  | קנדה קנדה | 7 | המושל הכללי מיצ'נר |  |
| נובמבר 1967 |  | מלטה מלטה | 4 | המושל הכללי דורמן |  |
| נובמבר 1968 | ברזיל ברזיל |  | 7 | הנשיא דה קוסטה אה סילבה |  |
| נובמבר 1968 | צ'ילה צ'ילה |  | 8 | הנשיא פריי (אנ') |  |
| מאי 1969 | אוסטריה אוסטריה |  | 6 | הנשיא יונאס |  |
הביקורים > שנות ה-90

| מועד הביקור | מדינה | מדינת חבר העמים | משך הביקור (ימים) | מארח/ת | הערות |
| --- | --- | --- | --- | --- | --- |
| פברואר 1990 |  | ניו זילנד ניו זילנד | 16 | המושל הכללי ריבס |  |
| יוני 1990 | איסלנד איסלנד |  | 3 | הנשיאה פינבוגדוטיר |  |
| יוני- יולי 1990 |  | קנדה קנדה | 5 | המושל הכללי נטישין |  |
| נובמבר 1990 | גרמניה גרמניה |  | 1 | הנשיא פון וייצזקר |  |
| מאי 1991 | ארצות הברית ארצות הברית |  | 13 | הנשיא בוש |  |
| אוקטובר 1991 |  | קניה קניה | 1 | הנשיא מוי | לעצירת לילה |
| אוקטובר 1991 |  | נמיביה נמיביה | 3 | הנשיא גוג'ומה |  |
| אוקטובר 1991 |  | זימבבואה זימבבואה | 6 | הנשיא מוגאבה | לרגל פגישת ראשי ממשלות חבר העמים הבריטי ה-12 |
| פברואר 1992 |  | אוסטרליה אוסטרליה | 8 | המושל הכללי היידן |  |
| מאי 1992 |  | מלטה מלטה | 3 | הנשיא טבון (אנ') |  |
| יוני 1992 | צרפת צרפת |  | 4 | הנשיא מיטראן |  |
| יוני- יולי 1992 |  | קנדה קנדה | 3 | המושל הכללי נטישין |  |
| אוקטובר 1992 | גרמניה גרמניה |  | 5 | הנשיא פון וייצזקר |  |
| מאי 1993 | הונגריה הונגריה |  | 4 | הנשיא גנץ |  |
| אוגוסט 1993 | בלגיה בלגיה |  | 1 | הנסיך אלברט מלייז' | לרגל הלוויית המלך בודואן |
| אוקטובר 1993 |  | קפריסין קפריסין | 7 | הנשיא קלירידיס | לרגל פגישת ראשי ממשלות חבר העמים הבריטי ה-13 |
| פברואר 1994 |  | דומיניקה דומיניקה | 1 | הנשיא סורהאינדו (אנ') |  |
| פברואר 1994 |  | גיאנה גיאנה | 4 | הנשיא ג'גן (אנ') |  |
| פברואר 1994 |  | בליז בליז | 3 | המושל הכללי יאנג |  |
| מרץ 1994 |  | ג'מייקה ג'מייקה | 3 | המושל הכללי קוק (אנ') |  |
| מרץ 1994 |  | בהאמה בהאמה | 3 | המושל הכללי דרלינג (אנ') |  |
| מאי 1994 | צרפת צרפת |  | 1 | הנשיא מיטראן | ביקור בקאלה |
| אוגוסט 1994 |  | קנדה קנדה | 10 | המושל הכללי נטישין | לרגל משחקי חבר העמים הבריטי |
| אוקטובר 1994 | רוסיה רוסיה |  | 4 | הנשיא ילצין |  |
| אוקטובר 1994 | פינלנד פינלנד |  | 1 | הנשיא אהטיסארי | ביקור רשמי אך לא ממלכתי |
| מרץ 1995 |  | דרום אפריקה דרום אפריקה | 7 | הנשיא מנדלה |  |
| אוקטובר- נובמבר 1995 |  | ניו זילנד ניו זילנד | 14 | המושלת הכללית טיזרד | לרגל פגישת ראשי ממשלות חבר העמים הבריטי ה-14 |
| מרץ 1996 | פולין פולין |  | 3 | הנשיא קוושנייבסקי |  |
| מרץ 1996 | צ'כיה צ'כיה |  | 3 | הנשיא האוול |  |
| אוקטובר- נובמבר 1996 | תאילנד תאילנד |  | 5 | המלך ראמה ה-9 |  |
| יוני- יולי 1997 |  | קנדה קנדה | 10 | המושל הכללי לבלן |  |
| אוקטובר 1997 |  | פקיסטן פקיסטן | 7 | הנשיא לע'ארי |  |
| אוקטובר 1997 |  | הודו הודו | 7 | הנשיא נאראיאנאן |  |
| ספטמבר 1998 |  | ברוניי ברוניי | 4 | הסולטאן אל-בולקייה |  |
| ספטמבר 1998 |  | מלזיה מלזיה | 4 | המלך ג'עפר (אנ') |  |
| נובמבר 1998 | בלגיה בלגיה |  | 1 | המלך אלברט ה-2 | ביקור באיפר |
| אפריל 1999 | קוריאה הדרומית קוריאה הדרומית |  | 4 | הנשיא קים |  |
| נובמבר 1999 |  | גאנה גאנה | 3 | הנשיא רולינגס |  |
| נובמבר 1999 |  | דרום אפריקה דרום אפריקה | 7 | הנשיא מבקי | לרגל פגישת ראשי ממשלות חבר העמים הבריטי ה-16 |
| נובמבר 1999 |  | מוזמביק מוזמביק | 1 | הנשיא שיסאנו |  |
הביקורים > שנות ה-2000

| מועד הביקור | מדינה | מדינת חבר העמים | משך הביקור (ימים) | מארח/ת | הערות |
| --- | --- | --- | --- | --- | --- |
| מרץ- אפריל 2000 |  | אוסטרליה אוסטרליה | 15 | המושל הכללי דין |  |
| אוקטובר 2000 | איטליה איטליה |  | 4 | הנשיא צ'אמפי |  |
| אוקטובר 2000 | קריית הוותיקן קריית הוותיקן |  | 1 | האפיפיור יוחנן פאולוס ה-2 |  |
| מאי- יוני 2001 | נורווגיה נורווגיה |  | 3 | המלך האראלד ה-5 |  |
| פברואר 2002 |  | ג'מייקה ג'מייקה | 3 | המושל הכללי קוק |  |
| פברואר 2002 |  | ניו זילנד ניו זילנד | 6 | המושלת הכללית קרטרייט |  |
| פברואר- מרץ 2002 |  | אוסטרליה אוסטרליה | 5 | המושל הכללי הולינגוורת' | לרגל פגישת ראשי ממשלות חבר העמים הבריטי ה-17 |
| אוקטובר 2002 |  | קנדה קנדה | 12 | המושלת הכללית קלרקסון |  |
| דצמבר 2003 |  | ניגריה ניגריה | 4 | הנשיא אובסנג'ו | לרגל פגישת ראשי ממשלות חבר העמים הבריטי ה-18 |
| אפריל 2004 | צרפת צרפת |  | 3 | הנשיא שיראק |  |
| נובמבר 2004 | גרמניה גרמניה |  | 3 | הנשיא קלר |  |
| מאי 2005 |  | קנדה קנדה | 9 | המושלת הכללית קלרקסון |  |
| נובמבר 2005 |  | מלטה מלטה | 4 | הנשיא פנק אדאמי | לרגל פגישת ראשי ממשלות חבר העמים הבריטי ה-19 |
| מרץ 2006 |  | אוסטרליה אוסטרליה | 6 | המושל הכללי ג'פרי | לרגל משחקי חבר העמים הבריטי |
| מרץ 2006 |  | סינגפור סינגפור | 3 | הנשיא רמנתן |  |
| אוקטובר 2006 | ליטא ליטא |  | 2 | הנשיא אקמקוס |  |
| אוקטובר 2006 | לטביה לטביה |  | 2 | הנשיאה ויקה-פרייברגה |  |
| אוקטובר 2006 | אסטוניה אסטוניה |  | 2 | הנשיא אילווס |  |
| פברואר 2007 | הולנד הולנד |  | 1 | המלכה ביאטריקס |  |
| מאי 2007 | ארצות הברית ארצות הברית |  | 6 | הנשיא בוש |  |
| יולי 2007 | בלגיה בלגיה |  | 2 | המלך אלברט ה-2 |  |
| נובמבר 2007 |  | מלטה מלטה | 1 | הנשיא אדאמי |  |
| נובמבר 2007 |  | אוגנדה אוגנדה | 4 | הנשיא מוסווני | לרגל פגישת ראשי ממשלות חבר העמים הבריטי ה-20 |
| מאי 2008 | טורקיה טורקיה |  | 4 | הנשיא גול |  |
| אוקטובר 2008 | סלובניה סלובניה |  | 2 | הנשיא טורק (אנ') |  |
| אוקטובר 2008 | סלובקיה סלובקיה |  | 2 | הנשיא גשפארוביץ' |  |
| נובמבר 2009 |  | טרינידד וטובגו טרינידד וטובגו | 3 | הנשיא ריצ'רדס | לרגל פגישת ראשי ממשלות חבר העמים הבריטי ה-21 |
הביקורים > שנות ה-2010

| מועד הביקור | מדינה | מדינת חבר העמים | משך הביקור (ימים) | מארח/ת | הערות |
| --- | --- | --- | --- | --- | --- |
| יוני-יולי 2010 |  | קנדה קנדה | 9 | המושלת הכללית ז'אן |  |
| נובמבר 2010 | איחוד האמירויות הערביות איחוד האמירויות הערביות |  | 2 | הנשיא אאל נהיאן |  |
| נובמבר 2010 | עומאן עומאן |  | 4 | הסולטאן קאבוס |  |
| מאי 2011 | אירלנד אירלנד |  | 4 | הנשיאה מקאליס |  |
| אוקטובר 2011 |  | אוסטרליה אוסטרליה | 11 | המושלת הכללית ברייס | לרגל פגישת ראשי ממשלות חבר העמים הבריטי ה-22 |
| אפריל 2014 | איטליה איטליה |  | 1 | הנשיא נפוליטנו |  |
| אפריל 2014 | קריית הוותיקן קריית הוותיקן |  | 1 | האפיפיור פרנציסקוס |  |
| יוני 2014 | צרפת צרפת |  | 3 | הנשיא הולנד |  |
| יוני 2015 | גרמניה גרמניה |  | 4 | הנשיא גאוק |  |
| נובמבר 2015 |  | מלטה מלטה | 3 | הנשיאה קוליירו פרקה | לרגל פגישת ראשי ממשלות חבר העמים הבריטי ה-24 |
מדינות חבר העמים הבריטי שבהן לא ביקרה המלכה

האיים המלדיביים (ביקרה במדינה לפני שזו הצטרפה לחבר העמים הבריטי)
אסוואטיני
גבון
טוגו
לסוטו
קמרון
רואנדה
המלכה לא ביקרה גם ב-20 מדינות אירופיות (מתוך 49). רוב אלו שוכנות במזרח היבשת או בדרומה.